
ДО
ОБЩИНСКИ СЪВЕТ 
ПОМОРИЕ


ДОКЛАДНА ЗАПИСКА
ОТ ИВАН АЛЕКСИЕВ
КМЕТ НА ОБЩИНА ПОМОРИЕ


Относно: Освобождаване на д-р Ирина Данчева Янчева като управител на търговско дружество „Медицински център 1 - Поморие“ ООД, избиране на временно изпълняващ длъжността управител на „Медицински център 1 - Поморие“ ООД и провеждане на процедура за конкурс за избор на управител на „Медицински център 1 - Поморие“ ООД




УВАЖАЕМИ ОБЩИНСКИ СЪВЕТНИЦИ,
С вх. рег. 06-36-27/15.02.2024г. в Община Поморие с писмо от Общински съвет-Поморие е постъпило заявление от д-р Ирина Янчева - Управител на „Медицински център I - Поморие“ ООД, за освобождаването й като управител на дружеството.
Със свое решение № 42/15.12.2023 г. Общински съвет - Поморие е избрал за временно изпълняващ длъжността Управител на „Медицински център 1 - Поморие“ ООД, за срок не по - дълъг от 6 месеца до провеждането на изборна конкурсна процедура за възлагане на управлението на дружеството от д-р Ирина Янчева, като е възложено на кмета на Община Поморие да сключи договор за възлагане управлението на дружество с ограничена отговорност „Медицински център 1 - Поморие“ ООД с временно изпълняващия длъжността д-р Ирина Янчева. 
[bookmark: _Hlk140653795]С д - р Ирина Янчева е сключен договор с изх. рег. № Д-474/22.12.2023 г. за възлагане на управлението на публично предприятие - дружество с ограничена отговорност „Медицински център 1 - Поморие“ ООД, като на основание раздел VI „Прекратяване на договора“, чл. 15, ал. 1, т. 15.1, същия може да се прекрати по взаимно съгласие на страните.
С посоченото по-горе решение, Общински съвет - Поморие приема обявяване провеждането на конкурс за избор на управител и възлагане управлението на „Медицински център 1 - Поморие“ ООД. Видно от протокол № ОС-275/16.02.2024 г. на определената комисия за провеждане на конкурсната процедура, същата констатира, че в определения срок за подаване на документи, няма постъпили заявления за обявената длъжност.
„Медицински център 1 - Поморие“ ООД е публично предприятие по смисъла на чл.2, ал.1, т.1 и т. 2 от Закона за публичните предприятия.

Съобразно чл. 65, ал.1 от ППЗПП правата на собственост на общините в общинските публични предприятия се упражняват от съответния общински съвет.
[bookmark: _Hlk158894944]Следва да се има предвид обстоятелството, че липсата на управител ще затрудни работата на „Медицински център 1 - Поморие“ ООД като основното заведение за доболнична помощ на територията на Община Поморие. В хипотезата на чл. 70, ал. 2 от ППЗПП в случай на предсрочно прекратяване на договор за възлагане на управлението и контрола на общинско публично предприятие с член на негов едноличен или колективен орган на управление и контрол общинският съвет може временно, до провеждането на конкурс, но за срок не по-дълъг от 6 месеца, да избере нов член на този орган и без предхождаща избора конкурсна процедура.

Предвид изложеното предлагам, Общински съвет - Поморие да вземе следното 

РЕШЕНИЕ:
На основание на чл. 21, ал. 1, т. 9 от ЗМСМА, чл. 2, ал. 1, т. 1 и т. 2 от Закона за публичните предприятия, чл. 65 и чл. 70, ал. 2 и ал. 3 от Правилника за прилагане на закона за публичните предприятия, чл. 137, ал. 1, т. 5 и чл. 141, ал. 7 от Търговски закон и чл. 37, ал. 2, чл. 40, ал. 1, т. 10 и ал. 2 от  НАРЕДБА №10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност

[bookmark: _Hlk140654159]1. Общински съвет-Поморие, прекратява предсрочно на основание раздел VI. Прекратяване на договора, чл. 15, ал. 1, т. 15.1 договор с изх. рег. № Д-474/22.12.2023 г. за възлагане на управлението на публично предприятие - дружество с ограничена отговорност „Медицински център 1 -  Поморие“ ООД, сключен между Община Поморие и д-р Ирина Данчева Янчева, считано от 01.03.2024 г.

2. Общински съвет-Поморие на основание чл. 17 от договор с изх. рег. № Д- 474/22.12.2023 г. за възлагане на управлението на публично предприятие - дружество с ограничена отговорност „Медицински център 1 - Поморие“ ООД не освобождава от отговорност д-р Ирина Данчева Янчева, като Управител по чл. 145 от Търговския закон и не погасява правомощието на Община Поморие, като Принципал за освобождаване от отговорност, да търси причинените на дружеството вреди.
3. Общински съвет-Поморие, възлага на кмета на Община Поморие да прекрати предсрочно договор с изх. рег. № Д- 474/22.12.2023 г. за възлагане на управлението на публично предприятие - дружество с ограничена отговорност „Медицински център 1 -  Поморие“ ООД, сключен между Община Поморие и д-р Ирина Данчева Янчева, считано от 01.03.2024 г.
4. Общински съвет - Поморие избира за временно изпълняващ длъжността Управител на „Медицински център 1 - Поморие“ ООД, за срок не по-дълъг от 6 месеца до провеждането на изборна конкурсна процедура за възлагане на управлението на дружеството ………………………….. и възлага на кмета на Община Поморие да сключи договор за възлагане управлението на едноличното дружество с ограничена отговорност „Медицински център 1 - Поморие“ ООД с временно изпълняващия длъжността ………………, считано от 01.03.2024 г.
5. Общински съвет - Поморие определя, временно изпълняващият длъжността управител на „Медицински център 1 - Поморие“ ООД да получава месечно възнаграждение определено при стойност на една бална единица, равна на минималната месечна работна заплата, установена за страната за съответния месец.
6. Общински съвет-Поморие одобрява представеният проект на договор за възлагане на управление на „Медицински център 1 - Поморие“ ООД.
7.След прекратяване на договор с изх. рег. № Д - 474/22.12.2023 г. за възлагане на управлението на публично предприятие - дружество с ограничена отговорност „Медицински център 1 - Поморие“ ООД, сключен между Община Поморие и д - р Ирина Данчева Янчева, същата да бъде заличена като управляващ и представляващ „Медицински център 1 - Поморие“ ООД в Търговския регистър при Агенция по вписванията 
8. Общински съвет - Поморие задължава избраният временно изпълняващ длъжността Управител на „Медицински център 1 - Поморие“ ООД, след сключване на договора за управление, да предприеме необходимите действия за вписване на обстоятелствата по промяната в Търговския регистър при Агенция по вписванията.
9. Общински съвет - Поморие допуска предварително изпълнение на решението на основание чл.60, ал.1 от АПК, с оглед защита на обществените интереси и за да се осигури живота и здравето на гражданите.


Приложение: 1. Копие от заявление от д-р Ирина Данчева Янчева.
2. Проект на договор за управление на публично предприятие - дружество с ограничена отговорност „Медицински център 1 - Поморие“ ООД.
	



С уважение, 
ИВАН АЛЕКСИЕВ
Кмет на Община Поморие

Янчо Илиев
Зам. кмет БФСД

